procesaur/Wiki.mk huggingface dataset:
Сува Планина

Сува Планина — планина во средишниот дел на Македонија, која како северно продолжение на Караџица, претставува најсеверната и најсеверозападната крајна огранка на планинскиот масив Мокра (Јакупица). Се протега во меридијански правец во права линија од југ кон север, при што на исток е одделена со длабокиот дол на Патишка Река, а западната падина стрмно се извишува над Треска, при што таа претставува и вододелница помеѓу сливовите на Треска и Маркова Река.
Започнува на југ од Караџица од пределот кај врвовите Остри Врв и Мирска Вода (2179 м.н.в.), по што нејзиното плоснато било на кое се наоѓаат месностите Пропаст, Зајачница, Кашкало, Добридолски Рупи како и Арамиска Пештера (Шпела Бозгуни) при што постепено се снижува кон север сè до селата Јаболци и Нова Брезница. Билото е целосно голо и покриено со трева, додека падините во јужниот дел се обраснати со борова шума, а крајниот северен дел со дабова и нискостеблеста и грмушеста растителност. На нејзините падини нема извори поради што таа и го носи името Сува Планина. Највисока издадена точка во вид на врв на средина од билото во северниот дел е котата 1964 метри надморска височина во пределот Кашкало, но на западниот раб над долот Треска на изразитиот карпест гребен има повеќе коти високи нешто над 2000 метри. Во северниот дел има три позабележливи издадени, но ниски врвови: Габрулица (1239 м.н.в.), Горни Покојник (1078 м.н.в.) и Остреш (1022 м.н.в.).
Insomnia

Insomnia е песна од Мегадет, објавена како втор сингл од студискиот албум ''Risk''. На ре-изданието од албумот направено во 2004 г. била поставена и ремиксуваната верзија од песнава, под продукција на Џеф Болдинг, која била со исто времетраење. Синглот се искачил на 26-тото место на американската топ список на рок нумери.
Видео спотот бил во режија на Лен Визман, а бил снимен во 1999 г. На филмскиот запис не се појавува никој од членовите на бендот, туку се прикажува една мачка како лови стаорец, слично како и омотот на синглот, додека во позадина оди песната.
1 Коментари од бендот во врска со песната
''Мислам дека ова е нешто на што луѓето нема да се надеваат. Добив инспирација од англиските техно бендови, но песната исто така е и доста тврда. Во песната се зборува за феноменот инсомнија, но истовремено таа е и на некој начин моја биографска песна, особено за мојот живот во 80-тите. Секој којшто се забавувал до доцните вечерни часови може да се пронајде во оваа композиција.'' Дејв Мастејн 1999 г.''Бев на едно предавање по психологија додека престојував во Нешвил, и бев изненаден кога дознав дека инсомнија не е појава кога не можеш да заспиеш, туку кога не можеш да имаш подолг сон. Тоа ме потсети на времето кога земав таблети за спиење, колку ми беше тешко да заспијам и колку ме болеа очите. Се чувствував празно, сум го сетил тоа на своја кожа што значи оти голем дел од песната е вистинит.'' Дејв Мастејн 1999 г.''Необичниот почеток на песната е всушност последниот дел кој го снимивме. Тоа воедно беа и последните ноти кои ги отсвирев за Мегадет. Оваа трака е во целост огледало на карактерот на Мастејн. Исто така бев импресиониран од новитетите и модерниот звук кој ги воведе продуцентот Ден Хаф.'' Марти Фридмен 2002 г.
2 Список на песни
# „Insomnia“ (радио верзија) – 4:16
# „Insomnia“ (студиска верзија) – 4:34
3 Музички персонал
* Дејв Мастејн - вокал и ритам гитара
* Марти Фридмен - водечка гитара
* Дејвид Елефсон - бас гитара
* Џими Деграсо - тапани
4 Поврзано
* Мегадет
* Risk
Пниктоген

15-та група хемиски елементи или пниктогени — една од 18-те групи во периодниот систем, која уште е позната и како азотна група на хемиски елементи. Во оваа група спаѓаат:
* азот
* фосфор
* арсен
* антимон
* бизмут
* московиум
Во оваа група се наоѓаат два неметали, два металоиди и два слаби метали. Сите елементи во оваа група се јавуваат во природата освен московиум кој е добиен по вештачки пат. Сите елементи во оваа група се наоѓаат во цврста агрегатна состојба. Атомските маси на елементите од оваа група се движат помеѓу 7 и 115.
Борова група

IIIА група на хемиски елементи или 13-та група на хемиски елементи е една од 18-те во периодниот систем на елементи, која уште го носи и името борова група на хемиски елементи. Во оваа група спаѓаар:
* бор
* алуминиум
* галиум
* индиум
* талиум
* нихониум
Во оваа група се наоѓа еден металоид и пет слаби метали. Сите елементи освен нихониум кој е вештачки добиен, се наоѓаат во природата. Атомските маси на овие елементи се движат измеѓу 5 и 113.
Хермсдорф (општинска заедница)

Хермсдорф (|Hermsdorf) — општинска заедница во округот Зале-Холцланд, во сојузната покраина Тирингија, Германија. Седиштето на општинската заедница е во градот Хермсдорф.
Општинската заедница Хермсдорф се состои од следниве општини:
# Хермсдорф
# Мерсдорф
# Рајхенбах
# Шлајфрајзен
# Санкт Ганглоф
Јаглеродна група

IVА група на хемиски елементи или 14-та група на хемиски елементи е една од 18-те групи во периодниот систем, која уште е позната и под името јаглеродна група на хемиски елементи. Во оваа група спашаат:
* јаглерод
* силициум
* германиум
* калај
* олово
* флеровиум
Во оваа група се наоѓаат и еден неметал, два металоиди и три слаби метали. Сите елементи од оваа група се наоѓаат во природата освен флеровиум кој е вештачки добиен. Во оваа група сите елементи се во цврста агрегатна состојба. Атомските маси на елементите од оваа група се наоѓаат измеѓу 6 и 114.
Санкт Ганглоф

Санкт Ганглоф (|Sankt Gangloff) — општина во округот Зале-Холцланд, во сојузната покраина Тирингија, Германија.
1 Географија
Санкт Ганглоф се наоѓа во Тириншки Холцланд на патот кон Гера. Низ местото тече потокот Фишбах.
1.1 Соседни општини
Соседни општини се Ајнеборн, Липерсдорф-Ердмансдорф, Мерсдорф, Отендорф, Рајхенбах, Шлајфрајзен и Таутендорф во округот Зале-Холцланд, како и Крафтсдорф и Линденкројц во округот Грајц.
Мерсдорф (Тирингија)

Мерсдорф (|Mörsdorf) — општина во округот Зале-Холцланд, во сојузната покраина Тирингија, Германија.
1 Географија
Местото се наоѓа околу два километри североисточно од Квирла во непосредна близина на автопатот А4. Низ Мерсдорф поминува локалниот пат L1076 од Штатрода кон Рајхенбах.
Инуитски јазици

Инуитските јазици се американски староседелски јазици кои традиционално се зборуваат во северноамериканскиот Северен Поларник и во одредени делови во Лабрадор, Канада. Сродни јазици на инуитските се јупичките јазици, кои се зборуваат во западна и јужна Алјаска и Рускиот Далечен Исток. Инуитите претежно живеат во три држави: Гренланд, Канада и САД.
Вкупниот број на Инуити кои ги зборуваат своите мајчини јазици е тешко да се одреди, бидејќи сите пребројувања се засноваат на самоизјаснување при пописите, кои пак може несоодветно да ја прикаже употребата на јазикот. Според пописните проценки на Греналанд, овие јазици (дијалекти) во рамките на државата ги зборуваат околу 50.000 жители. Според проценките во Канада, во државата овие јазици ги зборуваат околу 35.000 жители. Во овие две држави живее мнозинското инуитско население, а има уште околу 7.500 жители во Алјаска кои зборуваат инуитски од вкупно 13.000 Инуити.
Овие јазици се зборуваат од неколку стотина жители во Русија. Додадтно на тоа, се проценува дека има околу 7.000 гренландски Инуити во Данска, најголема инуитска заедница надвор од Гренланд и Канада. Глобално гледано, се проценува дека овие јазици ги зборуваат околу 90.000 луѓе.
1 Зборовен фонд
1.1 Зборови за снег
Популарно верување е дека Инуитите имаат невообичано голем број зборови за снег. Сепак, ова не е точно и тоа произлегува од несфаќањето на природата на полисинтетичките јазици. Всушност, во инуитските јазици има само неколку основни коренски збиорови за снег: 'qanniq-' ('qanik-' во некои дијалекти), кој често се користи како глаголот „снежи“, и 'aput', што значи „снег“. Инуитските јазици може да создадат многу големи зборови со додавање на повеќе афикси. Овие афикси (наставки) може да модифицираат синтаксни и семантички особини на основниот збор, или пак да функционираат како придавки или прилози.
2 Поврзано
* Американски староседелски јазици
* Ескими
* Јупички јазици
* Ескимско-алеутски јазици
3 Наводи
* Alia, Valerie (1994) ''Names, Numbers and Northern policy: Inuit, Project Surname and the Politics of Identity''. Halifax NS: Fernwood Publishing.
* Collis, Dirmid R. F., ed. ''Arctic Languages: An Awakening'' ISBN 92-3-102661-5 .
* Greenhorn, Beth .
* Mallon, Mick .
* Mallon, Mick (1991) ''Introductory Inukitut'' and ''Introductory Inuktitut Reference Grammar''. ISBN 0-7717-0230-2 and ISBN 0-7717-0235-3.
* Okpik, Abe. ''Disk Numbers.'' (Okpik received the Order of Canada for his work on Project Surname)
* .
* Spalding, Alex (1998) ''Inuktitut: A Multi-dialectal Outline Dictionary (with an Aivilingmiutaq base)''. ISBN 1-896204-29-5.
* Spalding, Alex (1992) ''Inuktitut: a Grammar of North Baffin Dialects''. ISBN 0-920063-43-8.
3.1 Речници
****
3.2 Општо
******
Рајхенбах (Тирингија)

Рајхенбах (|Reichenbach) — општина во округот Зале-Холцланд, во сојузната покраина Тирингија, Германија.
1 Географија
Рајхенбах се наоѓа во Тириншки Холцланд источно од автопатот А9.
1.1 Соседни општини
Соседни општини се градот Хермсдорф, Шлајфрајзен и Санкт Ганглоф во округот Зале-Холцланд, како и Крафтсдорф во округот Грајц.
I периода на периодниот систем

Во оваа периода спаѓаат само 2 хемиски елементи. И двата елементи се во гасовита агрегатсна состојба. Тие елементи се водород и хелиум. Водород се наоѓа во 1А група на периодниот систем, а хелиумот во 8А група.
II периода на периодниот систем

Втората периода во себе содржи еден алкален метал, еден земноалкален метал, еден металоид, три неметали, еден халоген елемент и еден благороден гас. Втората периода во себе содржи: литиум, берилиум, бор, јаглерод, азот, кислород, флуор и неон. ОВие елементи имаат атомски броеви од 3 до 10. Во оваа периода вкупно се ноѓаат 5 хемиски елементи.
III периода на периодниот систем

Третата периода во себе содржи еден алкален метал, еден земноалкален метал, еден слаб метал, еден металоид, два неметали, еден халоген елемент и еден благороден гас. Третата периода содржи: натриум, магнезиум, алуминиум, силициум, фосфор, сулфур, хлор и аргон. Овие елементи имаат атомски бореви од 11 до 18. Во оваа периода има вкупно 8 хемиски елементи.
Хермсдорф (Тирингија)

Хермсдорф (|Hermsdorf) — мал град во округот Зале-Холцланд, во сојузната покраина Тирингија, Германија. Во негова близина се наоѓа автопатската раскрсница Хермсдорфер Кројц (''Hermsdorfer Kreuz''), каде се сретнуваат германските автопати А4 (Франкфурт-Дрезден) и А9 (Берлин-Минхен).
Градот претставува административно седиште на истоимената општинска заедница.
1 Географија
1.1 Местоположба
Хермсдорф се наоѓа на средина помеѓу големите градови Јена и Гера и околу 55 километри југозападно од градот Лајпциг. Хермсдорф е средиште на Тириншки Холцланд.
1.2 Соседни општини
Соседни општини се Бад Клостерлаусниц, Рајхенбах и Шлајфрајзен во округот Зале-Холцланд, како и Крафтсдорф во округот Грајц.
2 Политика
2.1 Градски совет
Градскиот совет на градот Хермсдорф се состои од 20 членови. Според последните општински избори на 26 мај 2019 година биле добиени следниве резултати:
Партија / Листа, Удел, Места, +/−
CDU, 22,1 %, 4, − 1
Linke, 17,1 %, 4, − 1
SPD, 16,8 %, 3, − 2
Граѓанска иницијатива Холцланд, 43,4 %, 9, + 4
''Излезност: 57,0 %''
2.2 Збратимени градови
Хермсдорф е збратимен со следниве градови:
* Ланштајн, Германија
* Гринштет, Германија
3 Галерија
IV периода на периодниот систем

Четртата перода на хемиските елементи во себе содржи еден алкален метал, еден земноалкален метал, десет преодни метали, еден слаб метал, два метали, еден халоген елемент и еден благороден гас. Четвртата периода во себе содржи: калиум, калциум, скандиум, титан, ванадиум, хром, манган, железо, кобалт, никел, бакар, цинк, галиум, германиум, астат, селен, бром и криптон. Сите овие елементи имаат атомски броеви помеѓу 19 и 36. Во оваа период се наоѓаат 18 хемиски елементи. Четвртата периода на хемиски елементи содржи некои од најважните метали кои човекот ги применува во секојдневниот живот.
V периода на периодниот систем

Петтата период на хемиски елементи во себе содржи еден алкален метал, еден земноалкален метал, десет преодни метали, два слаби метали, два металоиди, еден халоген елемент и еден благороден гас. Петтата периода во себе содржи: рубидиум, стронциум, итриум, циркониум, ниобиум, молибден, технециум, рутениум, родиум, паладиум, сребро, кадмиум, индиум, калај, антимон, телур, јод и ксенон. Овие елементи имаат атомски броеви кои се наоѓаат измеѓу 37 и 54. Во оваа периода вкуно се наоѓаат 18 хемиски елементи.
VI периода на периодниот систем

Шестата периода на хемиски елементи во себе содржи еден алкален метал, еден земноалкален метал, девет преодни метали, дванаесет лантаноиди, три слаби метали, еден металоид, еден халоген елемент и еден благороден гас. На шестата група хемиски елементи и припаѓаат: цезиум, бариум, лантан, цериум, празеодиум, неодиум, прометиум, самариум, европиум, гадолиниум, тербиум, диспрозиум, холмиум, ербиум, тулиум, итербиум, лутециум, хафниум, тантал, волфрам, рениум, осмиум, иридиум, платина, злато, жива, талиум, олово, бизмут, полониум, астат и радон. овие елементи имаат атомски броеви од 55 до 86. Во оваа периода се наоѓаат вкупно 32 хемиски елементи.
VII периода на периодниот систем

Седмата периода на хемиските елементи во себе содржи еден алкален метал, еден земноалкален метал, девет преодни метали, дванаесет актиноиди, четири слаби метали, еден халоген елементи и еден благороден гас. На седмата периода и припаѓаат: франциум, радиум, актиниум, ториум, протактиниум, ураниум, нептуниум, плутониум, америциум, кириум, берклиум, калифорниум, ајнштајниум, фермиум, менделевиум, нобелиум, копернициум, московиум, ливермориум, тенесин, оганесон. Сите овие елементи имаат атомски броеви од 87 до 118. Во оваа периода вкупно се наоѓаат 32 хемиски елементи.
Периода (периоден систем)

Постојат 7 периоди на хемиски елементи. Тие претставуваат редови на кои е поделен периодниот систем на елементи. Периоди на системот се:
* I периода
* II периода
* III периода
* IV периода
* V периода
* VI периода
* VII периода
Суперкуп на Италија 2002

Суперкупот на Италија за 2002 година било 15-тото издание на Суперкупот на Италија, традиционален фудбалски натпревар во кој се среќаваат победниците од претходната сезона во Серија А и Купот на Италија. Натпреварот се одиграл на 25 август 2002 година, на стадионот 11 јуни во Триполи, Либија.
Во Суперкупот на Италија 2002, се сретнале Јувентус шампионот во Серија за сезоната 2001-2002, и Парма победник во Купот на Италија 2001-2002. Ова бил петти настап за Јувентус (2 победи во 1995 и 1997), и четврти за Парма (победа во 1999). Двата клуба веќе еднаш се соочиле во Суперкупот, во 1995 година, кога Јувентус победил со 1-0.
Јувентус победил со 2-1 со головите на Алесандро Дел Пјеро и стигнал до својата трета титула во Суперкупот на Италија, додека стрелец на единствениот гол за Парма бил Марко Ди Вајо.
1 Натпреварот
1.1 Прегед на натпреварот
Првиот гол во натпреварот го постигнал капитенот на Јувентус, Алесандро Дел Пјеро во 38-мата минута по прекрасната асистенција на неговиот партнер во нападот Марсело Салас. Во 64-тата минута од натпреварот Парма израмнила на 1-1, со прекрасен погодок на Марко Ди Вајо со удар од 18-тина метри во спротивниот агол. Во 73-тата минута замената кај Јувентус, Марсело Залајета успеал да се ослободи од одбраната на Парма и да ја сврти топката во петерецот каде Дел Пјеро го постигнал својот втор гол во натпреварот со кој му ја донел победата на Јувентус и третиот Суперкуп во историјата на клубот.
2 Екипа победник
Јувентус''Победник на Суперкупот на Италија 1997''3. титула
Американска војна за независност

Американската војна за независност започнала како борба помеѓу кралството Велика Британија и тринаесетте обединети поранешни британски колонии на северноамериканскиот континент, а завршила како глобална војна помеѓу неколку европски големи сили. Војната била кулминација на политичката американска револуција и интелектуалното американско просветителство, при што колонистите го отфрлиле правото на Парламентот на Велика Британија да ги владее без застапеност.
Во 1775 година, револуционерите ја презеле контролата на секоја од тринаесетте колонијални влади, формирајќи сојуз наречен Вториот континентален конгрес и формирале континентална армија. Претставките до кралот да интервенира со парламентот во нивно име резултирал во Конгресот со прогласиле предавници и државите кои биле во бунт следната година. Американците одговориле со официјално прогласување на нивната независност како нова нација, Соединетите Американски Држави, потврдувајќи суверенитет и отфрлање на каква било лојалност кон британската монархија.
Во 1777 година континенталците ја заробиле британската армија, доведувајќи ја Франција да влезе во војната на страната на Американците во почетокот на 1778 година, а вечерта на воена сила со Британија. Шпанија и Република Холандија - француските сојузници- исто така отишле во војна со Велика Британија во текот на следните две години. Во текот на војната, Британците биле во можност да ја користат нивната поморска супериорност да ги фатат и окупираат крајбрежните градови, но контролата на областа (каде што живееле 90% од населението) во голема мера успеале да ги избегнат со нивната релативно мала копнена војска. Вмешувањето на Франција се покажало пресудно со француската поморска победа во Чесапик доведувајќи до предавство на втората британска армија во Јорктаун во 1781 година.
Во 1783 година, со договорот од Париз бил ставен крај на војната и бил признаен суверенитетот на САД на територијата која денес се граничи со Канада на север, Флорида на југ и реката Мисисипи на запад.
Лантаноиди

Лантаноиди или ретки земји се група од 15 елементи од лантан до лутециум со атомски броеви од 57 до 71 во периодниот систем на хемиски елементи. Името го добиле според првиот хемиски елемент во оваа група, лантан. Сите овие елементи се наоѓаат во ф-блокот освен лутециум. Постојан аранжмани кои го исклучуваат лантан или лутециум од групата.
Атомски број, Хемиски елемент, Хемиски симбол
57, Лантан, La
58, Цериум, Ce
59, Празеодиум, Pr
60, Неодиум, Nd
61, Прометиум, Pm
62, Самариум, Sm
63, Европиум, Eu
64, Гадолиниум, Gd
65, Тербиум, Tb
66, Диспрозиум, Dy
67, Холмиум, Ho
68, Ербиум, Er
69, Тулиум, Tm
70, Итербиум, Yb
71, Лутециум, Lu
Група (периоден систем)

Група или семејство — поим во хемијата кој означува колона од периодниот систем на елементите. Постојат 18 вакви групи означени со бројка, освен колоните на f-блокот (меѓу група 2 и 3). Елементите во една група имаат слични физички и хемиски особености на најнадворешните електронски обвивки на нивните атоми (т.е. имаат ист јадрен полнеж), со оглед на тоа што највеќето хемиски својства ги одредува орбиталната положба на најнадворешниот електрон.
Постојат три начини на означување на групите. Современиот начин на бележење (група 1-18) е препорачан од Меѓународниот сојуз за чиста и применета хемија (МСЧПХ или IUPAC) и претставува замена за две постари шеми кои предизвикуваат забуни. Групите може да се означуваат и според нивниот најгорен елемент, или пак да имаат сопствен назив. На пример, групата 16 се нарекува и ''кислородна група'' или ''халкогени''. во 1989 г. како појдовен е земен долгиот облик на периодниот систем со препорака да се користат арапските бројки од 1 до 18.
1 Групи
Нов назив(МСЧПХ), По старо(МСЧПХ), CAS, Називи според елементи Тривијален назив Белешка
литиумско семејство, алкални метали*, Водородот ѝ припаѓа на оваа колона, но не се смета за алкален метал
берилиумско семејство, земноалкални метали*
скандиумско семејство, Се состои од реткоземните елементи и актиноидите
титанско семејство
ванадиумско семејство
хромно семејство
манганово семејство
железно семејство
кобалтно семејство
никлено семејство
бакарно семејство, монетни метали
цинково семејство, испарливи метали
борово семејство, триели, икосагени, ''триели'' = „третници“
јаглеродно семејство, тетрели, кристалогени, ''тетрели'' = „четвртници“
азотно семејство, пниктогени*
кислородно семејство, халкогени*
флуорно семејство, халогени*
или, благородни гасови*, аерогени
2 Поврзано
* Блок (периоден систем)
* Периода (периоден систем)
Борбен брод

Борбен брод — голем оклопен брод со опрема која главно се состои од тешко калибарно оружје. Додека тие биле најголемите и најдобро вооружените оклопни бродови воопшто, борбените бродови биле користени за постигнување контрола врз морињата и го претставувале врвот на поморската моќ на државите од крајот на XIX век до Втората светска војна. Со подемот на воздушната сила, особено на авионите, борбените бродови повеќе не биле во можност да воспостават поморска супериорност, па така повеќето биле повлечени од активна служба.
Современите борбени бродови биле поуспешни со новата помоќна оклопна опрема и го споделувале истото вооружување, со нејзината стандардна големина и цена на борбените бродови од претходната генерација, но овие поседувале подобар оклоп и потенцијал за поголемо вооружување со поголема брзина. Дизајнот на борбените бродови се развил за да ги вклучи и да се приспособи на технолошките достигнувања на XX век.
Во 1906 година со промоцијата на “HMS Dreadnought” се предвестувала револуција во конструкцијата на воените бродови. Подоцнежниот дизајн кој бил под влијание на тој примерок бил наречен "dreadnoughts". Борбените бродови биле развивани во овој период од страна првиот британски морски предводник Џеки Фишер. Тие биле предвидени како поефикасни оклопни круизери, коишто можат да го уништат било кој нормален круизер додека се во состојба да ги престигне било кои бродови во можност да потонат. Од 1910 година таканаречените "super-dreadnoughts" биле пуштени во употреба. Во четирите години помеѓу "Dreadnought" и првите "super-dreadnoughts", од Орион класата, во поместување се зголоемила за 25% и тежината на предниот дел на бродот за вооружен напад се зголемила.
Многу патролни и борбени бродови од сите видови служеле во Првата светска војна, особено во битката на Јутленд. Ниту еден брод не бил изграден помеѓу времето на генерацијата “Nelsons” од почетокот на 1920-тите и “Dunkerques” од почетокот 1930-тите поради разни договори, но неколку борбени бродови сепак биле конструирани непосредно пред или за време на Втората светска војна. Последниот, “HMS Vanguard”, бил овластен само по војната во 1946 година.
Од овој момент па натаму, повеќето борбени бродови и сите патролни бродови биле прибирани и расклопувани. “France's Jean Bart ” и “Turkey's Yavuz” биле последните укинати бродови. Сепак, примероците од американската класа “Ајова” биле произведувани до 1992 година со цел да им даде поддршка на војниците со огнено оружје; четири биле распоредени во Кореја, еден во Виетнам, а два во Ирак. Девет борбени бродови постојат денес како музејски експонати: осум во САД и еден во Јапонија.
Федерико Пелузо

Федерико Пелузо (роден во Рим на 20 јануари 1984) — италијански фудбалер, лев бек на Сасуоло.
1 Клупска кариера
Пелузо ја започнал својата кариера во еден мал клуб од Рим, АСД Петриани. Оттаму потоа преминал во редовите на Лацио, но таму не се задржал долго и бил ослободен како недоволно талентиран.
Во 2001 година Пелузо му се приклучил на тимот на Про Верчели за кој одиграл цели три сезони и во чиј дрес го постигнал својот прв професионален погодок. Во летото 2004 година, тој потпишал за Тернана, клуб во кој поминал две сезони за да во 2006 година биде откупен од страна на Албинолефе за кого играл во периодот додека клубот се натпреварувал во Серија Б.
1.1 Аталанта
Во јануари 2009 година Пелузо направил трансфер во Серија А клубот Аталанта, откако Аталанта и неговиот претходен клуб Албинолефе се согласиле на размена во која во спротивен правец заминал Карамоко Сисе. На 8 март 2009, Пелузо го направил своето деби во Серија А во натпреварот против Милан, почнувајќи како стартер и го одиграл целиот натпревар до крајот. На 25 октомври истата година тој го постигнал својот прв погодок во Серија А против екипата на Парма. Во сезоната 2009-10 Аталанта испаднала од Серија А, но Пелузо одлучил да не ја менува клупската средина и да остане во клубот. Тој бил клучен играч во одбраната на ''бергамашите'' во Серија Б следната сезона и одиграл 33 натпревари во кој постигна и еден гол со што му помогнал на клубот да ја освои титулата во втората лига по ранг и да обезбеди промоција назад во Серија А. Следната сезона Пелузо си го зачувал местото во почетната постава на клубот и со добрите перформанси заработил повик и во националната селекција. На 21 декември 2011, тој постигнал прекрасен погодок против Чезена кога со серија од дриблинзи се ослободил од комплетната одбрана на противникот и со лоб удар го совладал голманот.
1.2 Јувентус
На почетокот на 2013 година Пелузо заминал на шестмесечна позајмица во Јувентус каде одново се сретнал со својот поранешен тренер Антонио Конте кој го тренирал и неколку сезони пред тоа додека играл за Аталанта. Во првото интервју за клубот Пелузо изјавил:"За мене ова е голема шанса, да докажам дека заслужувам да го носам дресот на една од најголемите екипи во светот". Тој дебитирал само 3 дена подоцна откако го комплетирал својот трансфер, играјќи ги сите 90 минути во поразот од Сампдорија со 1-2.
1.3 Сасуоло
На 3 јули 2014, Јувентус ја прифатил понудата од 4,5 милиони евра на Сасуоло за Пелузо. Тој потпишал три-годишен договор со нив.
2 Репрезентативна кариера
Пелузо за првпат добил повик во италијанската фудбалска репрезентација на 10 август 2012 заедно со уште три соиграчи од Аталанта. Пет дена подоцна тој дебитирал за Италија во пријателски натпревар против Англија, а својот прв репрезентативен гол го постигнал месец дена подоцна во победата од 2-0 над Малта на 11 септември.
3 Титули
3.1 Аталанта
*Серија Б (1) : 2010-11
3.2 Јувентус
*Серија А : 2012-13, 2013-14
Биолошко војување

Биолошкото војување, исто така е познато како војување користејќи микрорганизмите, употребата на патогени како што се вирусите, бактериите и други болести кои предизвикуваат биолошки агенси или отрови произведени од нив како биолошко оружје или „биооружје“.
Постои јасно преклопување помеѓу биолошко војување и хемиско војување, како и употребата на отрови произведени од страна на живите организми се сметало неетично според одредбите со ковенцијата на двете биолошки и отровни оружја и конвенцијата за хемиско оружје. Отровите кои се од органско потекло, често се нарекуваат „midspectrum agents“.
Биолошкото оружје може да биде наменето за да убие, лиши, или сериозно да нарушат одредено лице, група на луѓе, па дури и цело население. Тоа исто така може да се дефинира како материјалното или одбрана против ваквата професија. Биолошкото војување е воена техника која може да биде користена од страна на националистичките држави или ненационалистичките групи. Во вториот случај, или ако националистичка држава ја користи тајно, тоа може да се смета за биолошки тероризам. Женевската конвенција ја ограничува употребата на биолошко и хемиско оружје, како и правото да се користи за остварување воени цели.
Вооружени сили на САД

Вооружени сили на САД или војска на САД (|United States Armed Forces) составена од петте федерални постојани служби од седумте познати: Копнената војска (армијата) на САД, Воената морнарица на САД, Военото воздухопловство на САД, подгрупите на Поморската пешадија на САД и Безбедносните крајбрежни воени сили на САД.
Приближно 1,4 милиони организациски единици се со активни задачи во војската со додатните 1.359.000 организациски единици во седумте резервни делови. Главниот командант на војската на САД е претседателот на САД. Со сила од 2.26 милиони организациски единици вклучувајќи ги резервите американските воени сили, оваа војска е втората најголема во светот, по кинеската армија која ги поместила војските околу земјата.
Како во многу војски, членовите на воените сили на САД држат позиција отколку таа на офицерот или вклучените која може да биде промовирана. Одбранбените државни воени сили се помошни операциски единици под обласната власт на државната влада или управителот и се различни од националаната безбедносна војска која не е федерална воена сила. Овластена од државниот и федеративниот закон, одбранбените државни воени сили како целина, можеби не се повикуваат, овластуваат или избираат во „воените сили” (во САД) под 32 код на САД од 109-тата војска сепак подединицата подоцна тврди дека индивидуалците кои им служат на одбранбените државни воени сили не се ослободени од државната воена служба.
Вклучувајќи го Порторико, речиси дваесет и пет држави имаат активни одбранбени државни воени сили кои можат да бидат повикани за време на помошна управност и домашни безбедносни мисии. Одделот на одбранбени државни воени сили е кабинската организација која ја управува војската на САД сместена во Пентагон. Секретеријатот за одбрана исто така го надгледува зружениот штаб на генерали, здружените воени команди и цивилните агенции како генералниот инспектор, одбранбената разузнавачка агенција и националната агенција за безбедност. Одделот на одбранбените државни воени сили е најголемиот работник во САД. Воената историја на САД трае нешто повеќе од два века, од времето кога САД прераснала во унија од тринаесет британски колонии без професионална војска, сè до денес кога во светот важела за најопремена воена сила заклучно 2012 година.
Историјата на војската на САД започнува со цивилните фронтови наоружани за лов и обично преживување во дивината коишто биле организирани во локални граѓански војски за мали воени операции главно против индијанските племиња но исто така да се спротивстави на можни напади од страна на малите воени сили на соседните европски колонии.
Италијански војни

Италијанските војни биле серија на воени конфликти од 1494 до 1559 година во кои се вмешале сите главни држави од западна Европа во тоа време (Франција, Шпанија, Светото Римско Царство, Англија, Шкотска, Венецијанска Република, папските држави и повеќето градови-држави на Италија) како и Отоманското Царство, сите во различни временски периоди.
Поради зголемувањето на династичките спорови помеѓу „Миланско војводство” и „Кралството Неапол”, војните станале претежно борба за моќ и територијална превласт. Одлика на сите учесници било постојаното менување на страната, создавање на многубројни сојузништва, против-сојузништва и постојани предавства. Текот на војната во италијанските битки бил комплициран и со чести пресврти. Во поголемиот период се случиле револуционерни настани и новоформирани држави. Биле употребени нови воени тактики, воените единици биле солидно опремени, а западна Европа го покажала сиот свој технолошки и научен напредок во однос на останатите политички фактори од тоа време.
Грајчен кај Биргел

Грајчен кај Биргел (|Graitschen bei Bürgel) — општина во округот Зале-Холцланд, во сојузната покраина Тирингија, Германија.
1 Географија
Грајчен се наоѓа во долината на Глајзе.
Во општинското подрачје се наоѓа дел на Алтер Глајсберг.
1.1 Соседни општини
Соседни општини се Таутенбург на север, Поксдорф на исток, Наусниц и градот Биргел на југ, како и Јеналебниц и Лебершиц на запад.
Коста Групче

Коста Групче или Коста Групчев — македонски национален деец и борец за македонска национална самостојност. Тој бил член на Тајниот македонски комитет, каде членувале и Темко Попов, Наум Евро и Васил Карајовов. Евро и Комитетот се залагале за македонска самостојност, воведување на македонскиот јазик во училиштата, издавање на македонски граматика и правопис и одбрана од балканските пропаганди во Македонија. Групче проповедал дека: ''словените во Македонија се Срби и Бугари толку, колку што се и Руси, Чеси или Полјаци, тие се Македонци, совршено одделна словенска народност''.
1 Животопис
Коста Групче е роден во 1848 година во Охрид, тогаш во рамките на Отоманското Царство, во големото семејство Групчеви. Тој е син на Ангел Групче, близок соработник на Григор Прличев, и на Катерина Групчева. Своето рано образование го стекнал кај Григор Прличев на грчки јазик. На 16 години тој заминал за Романија, а потоа во Виена и потоа пак се враќа во Отоманското Царство. Тој се занимавал со слаткарство, заедно со својот брат. Во 1885 година Коста Групче се запишал на Софискиот универзитет и станал член на ученичкото друштво „Свети Климент“. Истата година, Коста Групче заедно со Темко Попов. Наум Евро и Васил Карајовов го основале Тајниот македонски комитет. Тој бил уапсен од бугарските власт при неговото патување кон Истанбул и бил затворен во Стара Загора. Тој бил осуден како руски шпион, но потоа бил ослободен по српската и руска интервенција.
Во Истанбул, Коста Групче неуспешно се обидел да го издаде македонскиот весник „Македонски глас“ (1887) и да создаде македонски буквар, кој патем останал ракопис (1888). Тој умрел во Истанбул.
2 Поврзано
* Македонска преродба
* Таен македонски комитет
* Македонци
Наум Евро

Наум Евро или Наум Евров — македонски национален деец и борец за македонска национална самостојност. Евро бил член на Тајниот македонски комитет, каде членувале и Темко Попов, Коста Групче и Васил Карајовов. Евро и Комитетот се залагале за македонска самостојност, воведување на македонскиот јазик во училиштата, издавање на македонски граматика и правопис и одбрана од балканските пропаганди во Македонија.
1 Животопис
Наум Евро е роден во Струга, тогаш Отоманско Царство. Во 1872 година, Наум Евро станал член на друштвото „Свети Климент“ од Охрид и станал силен поборник против Бугарската егзархија. На 5 октомври 1875 година, Наум Евро заедно со други граѓани на Охрид направиле неуспешен обид за возобновување на Охридската архиепископија. Се школувал на Богословската школа во Белград, по што бил назначен за практикант во Врањскиот Округ. Самиот се потпишувал дека е ''„Родум Македонец од Струга“'', подоцна емигрирал во Софија. Заедно со Темко Попов, Коста Групче и Васил Карајовов го основале Тајниот македонски комитет, најверојатно пред 1885 година. Поради тоа биле апсени во Софија. Во Истанбул го издавале македонскиот весник „Македонски лист“ на 26 јули 1887 година и се обиделе да издадат буквар. Наум Евро се вратил во Струга на 8 октомври 1888 година поради болест..
2 Поврзано
* Македонска преродба
* Таен македонски комитет
* Македонци
Бад Клостерлаусниц

Бад Клостерлаусниц (|Bad Klosterlausnitz) — општина во округот Зале-Холцланд, во сојузната покраина Тирингија, Германија.
1 Географија
1.1 Местоположба
Местото се наоѓа покрај градот Хермсдорф, сместено во Тириншки Холцланд.
Бад Клостерлаусниц се наоѓа помеѓу долините на Зале на запад и Вајсе Елстер на исток.
1.2 Соседни општини
Соседни општини се Бобек, градот Хермсдорф, Шлајфрајзен, Таутенхајн, Валдек и Вајсенборн во округот Зале-Холцланд, како и Крафтсдорф во округот Грајц.
Бобек

Бобек (|Bobeck) — општина во округот Зале-Холцланд, во сојузната покраина Тирингија, Германија.
1 Географија
Местото се наоѓа во Тириншки Холцланд, околу 15 километри источно од градот Јена. Голем дел од општинското подрачје влегува во заштитената област Цајцгрунд.
Болберг

Болберг (|Bollberg) — село и поранешна општина во округот Зале-Холцланд, во сојузната покраина Тирингија, Германија. Од 1 јануари 2019 година претставува дел од градот Штатрода.
1 Географија
Болберг се наоѓа помеѓу Штатрода и Хермсдорфската раскрсница на автопатот А4.
Шехзаде Коркут

Шехзаде Коркут (1467–1513) бил отомански принц и регент за неколку денови на османлискиот престол.
Тој е роден во Амасија во 1467. Неговиот татко бил Бајазит II. Денеска не е познато дали негова мајка била Нигар Хатун или Ѓулбахар Валиде султан. Кога неговиот дедо Мехмед II починал во 1481 година, тој бил регент за 18 дена до пристигнувањето на неговиот татко во престолнината.
Тој бил владетел на Анталија но кога побарал да му биде доделена поблиска територија на владеење до Истанбул, во истиот момент бил одбиен по кое тој побегнал во Египет. Ова од страна на Бајазит било сметано како предавство па тој морал повторно да замине во Истанбул и да се извини . Во текот на војната помеѓу Шехзаде Ахмед и Шехзаде Селим, тој останал неутрален бидејќи немал приврзаници кои би застанале на негова страна.
По абдикацијата на неговиот татко, Селим го егзекутирал во Бурса во 1513 година.
Чукотски јазици

Чукотските јазици се подгрупа на чукотско-камчатските јазици. Овие јазици се зборуваат во Рускиот Далечен Исток, на Чукотка. Традиционално, јазичарите тврделе дека оваа група е составена од два јазика, чукчиски и корјачки. Сепак, кон овие два јазика се додале уште два дијалека: керечки и алјуторски, кои се зборуваат од Чукчијци и Корјаци. Постои и верување дека сите овие јазици се всушност четири различни дијалекти на еден ист јазик
1 Јазици
*Чукчиски јазик - се зборува претежно во Автономниот округ Чукотка.
*Корјачки јазик - се зборува во Округот Корјак.
*Алјуторски јазик - се зборува во Корјакија.
*Керечки јазик - се зборува во јужниот дел на Чукотка. Денес јазикот е исчезнат.
2 Наводи
* Comrie, Bernard. 1981, ''The Languages of the Soviet Union''. Cambridge University Press.
* Fortescue, Michael. 1998. ''Language Relations Across Bering Strait''. London: Cassell & Co.
* Fortescue, Michael. 2005. ''Comparative Chukotko–Kamchatkan Dictionary''. ''Trends in Linguistics'' 23. Berlin: Mouton de Gruyter.
3 Поврзано
* Чукотско-камчатски јазици
* Русија
* Јазици во Русија
Камчатски јазици

Камчатските јазици се подгрупа на чукотско-камчатските јазици. Овие јазици или група дијалекти се зборуваат во Далечниот Исток на Русија или на Камчатка. Денес од оваа група само еден јазик е преживеан, ителменски јазик. Според податоците од 1991 година, овој јазик го зборувале помалку од 100 жители, повеќето старци.
Постојат тези, нецелосно поддржани, за можно постоење во минатото на уште два јазика или дијалекти. Денес овие се изумрени, но најверојатно биле доволно различни од ителменскиот за да се сметаат за посебни јазици (Комри, 1981). Трите дијалекта/ јазика биле зборувани во западните, источните и јужните предели на Камчатка.
1 Класификација
Единствениот жив јазик од оваа група е ителменскиот јазик, познат и како камчатски јазик. Овој јазик не е сосема сроден со чукотските јазици. Иако е многу оддалечен од чукотските јазици, морфолошките сличности наведуваат овој јазик е дел од исто семејство со чукотските (Комри, 1981).
2 Наводи
* Comrie, Bernard. 1981, ''The Languages of the Soviet Union''. Cambridge University Press.
* Fortescue, Michael. 1998. ''Language Relations Across Bering Strait''. London: Cassell & Co.
* Fortescue, Michael. 2005. ''Comparative Chukotko–Kamchatkan Dictionary''. ''Trends in Linguistics'' 23. Berlin: Mouton de Gruyter.
3 Поврзано
* Чукотско-камчатски јазици
* Русија
* Јазици во Русија
Алфа Ромео

Алфа Ромео е познат италијански производител на автомобили кој се прославил низ историјата во авто-спортот. Компанијата е основана на 24 јуни 1910 г. во Милано. Во мотоспортот е присутна уште од 1911 година. Од 1932-1986-година е во сопственост на државата, во 1986 година. станала членка на групацијата Фијат. Во февруари 2007 година дошло до реорганизација на групацијата ФИАТ, и таа станува Алфа Ромео автомобили А.Д.
Првобитната фирма подоцна била трансформирана во претпријатие со името САИД (Società Anonima Italiana Darracq). Била основана во 1906 година од францускиот државјанин Александар Дирак и група на италијански инвеститори. Со оглед на лошите резултати од продажбата на крајот од 1909 се формирала нова компанија под името А.Л.Ф.А (Anonima Lombarda Fabbrica Automobili). Првиот модел, 24 hp ја здогледал светлината на денот во 1910 година, а бил дизајниран од страна на Џузепе Мероси и веднаш ја започнал својата „тркачка кариера“ на трката Тарга Флорио. Во 1915 година компанија ја преземал Никола Ромео, кој производствената цел и програма на фабриката ја наменил за потребите на војската. Во 1920 името на компанијата е сменето во ''Алфа Ромео'', и под новото име бил правен нов модел на автомобили, Торпедо 20-30HP.
0.1 Актуелни модели
Џулија, Стелвио
0.2 Поранешни модели
Керечки јазик

Керечкиот е чукотски јазик, дел од јазичното семејство на чукотско-камчатски јазици. Јазикот е најсроден со корјачкиот јазик. Покрај него, сличен со керечкиот е чукчискиот јазик.
1 Статус
Според податоците од 1997 година, јазикот го зборувале само двајца луѓе. Во 2005 година, јазикот бил прогласен за мртов. Сепак, според пописот во Русија од 2010, јазикот го зборувале 10 луѓе. Сепак, се верува дека овие луѓе или делумно го знаеле јазикот, не им бил мајчин или пак биле етнички Кереци. Во 20 век сите Кереци биле асимилирани од Чукчијците. Денес сите народи во Рускиот Далечен Исток претежно зборуваат руски.
2 Поврзано
* Чукотски јазици
* Чукотско-камчатски јазици
Чукотско-камчатски јазици

Чукотско-камчатските јазици сочинуваат јазично семејство кое се зборува во Рускиот Далечен Исток, поточно во североисточните краеви на Сибир. Говорниците на овие јазици се ловци и полуномади. Понекогаш ова јазично семејство е типолошки и географски класифицирано со палеосибирските јазици, но нема цврсти докази за оваа класификација. Најпопуларната теза за поврзаноста на ова јазично семејство е со ескимско-алеутските јазици.
1 Јазици
Ова јазично семејство е составено од две подгрупи: чукотски јазици и камчатски јазици. За чукотските јазици се смета дека се составени од еден до четири јазика, а камчатските јазици се составени од само еден преживеан јазик. Поврзаноста меѓу ителменскиот јазик со чукотските е далечна и скоро потврдена. Скоро сите говорници се двојазични и зборуваат руски.
2 Сродност со останати јазични семејства
Чукотско-камчатските јазици, општо гледано, не се поврзани со ниту едно јазично семејство. Понекогаш се класифицирани со палеосибирските јазици. Оваа класификација е сèопфатна и ги опфаќа сите јазици кои се зборувале во Сибир пред доаѓањето на тунгуските и туркиските јазици.
Според Џозеф Гринберг, јазиците се дел од евроазиските јазици, предложено макросемејство кои ги опфаќа индоевропските, алтајските и ескимско-алеутските јазици. Оваа теза е спорна, иако има јазичари кои ја поддржале.
3 Наводи
* Baldi, Philip. 2002. ''The Foundations of Latin''. Berlin: Mouton de Gruyter.
* Fortescue, Michael. 1998. ''Language Relations Across Bering Strait''. London: Cassell & Co.
* Fortescue, Michael. 2005. ''Comparative Chukotko–Kamchatkan Dictionary''. ''Trends in Linguistics'' 23. Berlin: Mouton de Gruyter.
* Greenberg, Joseph H. 2000. ''Indo-European and Its Closest Relatives: The Eurasiatic Language Family. Volume 1, Grammar''. Stanford: Stanford University Press.
* Greenberg, Joseph H. 2002. ''Indo-European and Its Closest Relatives: The Eurasiatic Language Family. Volume 2, Lexicon''. Stanford: Stanford University Press.
4 Поврзано
* Русија
* Јазици во Русија
* Список на јазични семејства
Шехзаде Ахмет

Шехзаде Ахмет (1465–1513) бил отомански принц кој војувал за османлискиот престол.
1 Животопис
Ахмет бил најголемиот син на Бајазит II и Булбјул Хатун. Според традицијата се сметало дека по смртта на султанот кој прв ќе пристигне до престолнината тој имал најголемо право да се искачи на престолот. Во овој поглед владенијата на Ахмед биле најблиску до Истанбул.
На синот на Селим, идниот султан Сулејман му бил доделен градот Болу, мал санџак кој бил поблиску до Истанбул. На ова најмногу се спротивставил Ахмет и по ова тој бил преместен во Крим. Од друга страна пак, Селим во ова видел како поддршка за неговиот постар брат од страна на неговиот татко па веднаш побарал да му се додели Румелија. Селим бил одбиен со образложение дека румелиските територии не се давале на принцовите, но и покрај тоа му било понудено да управува со Смедерево кој бил доста далеку од Истанбул. Тој ја одбил оваа понуда на својот татко а Бајазит како одговор на неговата непослушност го поразил во една битка во 1511 година.
Додека Бајазит бил во конфликт со Селим, на Ахмет му била доверена задача за задушување на востанието Шахкулу во Анадолија. Но, наместо да го задуши востанието, Ахмет неочекувано го напуштил бојното поле, зазел еден град во Караманија и со својата војска започнал да се приближува кон Истанбул. Неговиот став предизвикал вознемиреност меѓу војниците бидејќи неговиот главен поддржувач Хадим Али Паша го загубил животот за време на бунтот. Ахмед заминал во Конија каде се прогласил за султан. Иако Бајазит побарал да се врати во својот санџак Ахмед го одбил на својот татко. Бајазит по ова започнал да стравува дека Ахмед сака да го убие за да дојде на престолот па одбил да му дозволи на својот син да влезе во престолнината. Од друга страна тој абдицирал од престолот на 25 април 1512 година, а Селим со поддршка од јаничарите се вратил од Крим и станал новиот султан. Ахмет продолжил да контролира дел од Анадолија во првите месеци од владеењето на Селим. Конечно, силите на Селим и Ахмет воделе битка во близина на Бурса на 24 април 1513 година во која битка силите на Ахмед биле поразени, самиот тој уапсен а подоцна и погубен.
Корјачки јазик

Корјачкиот е чукотски јазик, дел од јазичното семејство на чукотско-камчатски јазици. Јазикот го зборуваат околу 3.000 Корјаци во крајните североисточни предели на Сибир. Сроден на јазикот е чукчискиот јазик. Самиот народ го именува јазикот како нимилански (''нымылан'').
1 Писмо
Јазикот се пишува со кирилица, заснована на руската азбука.
А а, Б б, В в, В' в', Г г, Г' г', Д д, Е е
Ё ё, Ж ж, З з, И и, Й й, К к, Л л
М м, Н н, О о, П п, Р р, С с, Т т
У у, Ф ф, Х х, Ц ц, Ч ч, Ш ш, Щ щ, Ъ ъ
Ы ы, Ь ь, Э э, Ю ю, Я я
2 Наводи
* Bogoras, Waldemar, and Franz Boas. Koryak Texts. Leyden: E.J. Brill, 1917.
* Comrie, Bernard. ''Inverse Verb Forms in Siberia Evidence from Chukchee, Koryak and Kamchadal''. Amsterdam: Bibliotheek v.h. Inst. voor Algemene Taalwetenschap v.d. Univ. van Amsterdam], 1985.
* Zhukova, A. N., and Tokusu Kurebito. ''Basic topical dictionary of the Koryak-Chukchi languages = Basovyĭ tematicheskiĭ slovarʹ kori︠a︡ksko-chukotskikh i︠a︡zykov''. Tokyo, Japan: Research Institute for Languages and Cultures of Asia and Africa, Tokyo University of Foreign Studies, 2004. ISBN 4-87297-896-X
3 Поврзано
* Чукотско-камчатски јазици
* Чукотски јазици
* Русија
Дефектолошка теорија и практика

„Дефектолошка теорија и практика“ е научно списание за специјална едукација и рехабилитација на лицата со инвалидност чиишто издавачи се Институт за дефектологија при Филозофски факултет на Универзитетот „Св. Кирил и Методиј“ во Скопје, Македонија и Сојузот на дефектолози на Македонија. Списанието е тромесечно, но излегува двапати годишно како двоброј.
„Дефектолошка теорија и практика“ (печатен: ISSN 1409-6099, електронски: ISSN 1857-663X) е рецензирано, академско списание со отворен пристап. Главен и одговорен уредник е Владимир Трајковски од Универзитетот „Св. Кирил и Методиј“ а заменик главен и одговорен уредник е Оливера Рашиќ-Цаневска Универзитетот „Св. Кирил и Методиј“.
1 Развој
Научното списание „Дефектолошка теорија и практика“, започнало да излегува четири пати годишно на Институтот за дефектологија при Филозофскиот факултет во Скопје, во март 1997 година. Иницијативата потекнала од раководителот на Институтот професорот Љупчо Ајдински. Негов заменик главен и одговорен уредник бил дефектологот Величко Андреевски. Скромноста на редакцијата се гледала не само во определбата за локално списание, со прилично мал формат Б5, туку и во опфаќањето на автори претежно од Македонија и поранешните југословенски простори што многу брзо се покажало како недоволно. Изданието ги објавувало трудовите од областа на дефектологија, на македонски јазик со резиме на англиски јазик до 2004 година кога професорот Владимир Трајковски станува заменик главен и одговорен уредник и ја воведува двојазичноста на списанието.
2 Цел
„Дефектолошка теорија и практика“ објавува истражувачки рецензирани трудови од областа на специјалната едукација и рехабилитација на лица со лесна, умерена и тешка инвалидност. Во списанието можат да се објават оригинални и прегледни трудови, куси извештаи, писма до уредникот, резимеа од магистерски и докторски трудови, прикази на случаи, вести и информации и други придонеси од областа на дефектологијата, медицината, психологијата, педагогијата, социјалната работа и социјалната политика и други сродни научни дисциплини.
3 Апстрактирање и индексирање
Списанието е апстрактирано и индексирано во преку 60 бази на податоци од кои најзначајни се: EBSCO, Hinari, ProQuest, Index Copernicus, Directory of Open Access Journals и Scopus.
4 Поврзано
* Open Access Scholarly Publishers Association